చిత్తూరు జిల్లాలో దక్షిణ కాశీగా ప్రసిద్ధి చెందిన <MASK> తరువాత పేర్కొనదగిన ప్రసిద్ధ శైవక్షేత్రం మొగిలి. ఇక్కడ వెలిసివున్న దేవుడు మొగిలీశ్వరుడు. దేవత కామాక్షి. ఈ దేవాలయం రెండు శతాబ్దాల ప్రాచీనతను సంతరించుకుని ఉంది. ఈ దేవాలయానికి బంగారుపాళ్యం జమీందారులు వంశపారంపర్యంగా ధర్మకర్తలుగా ఉంటున్నారు. ఈ దేవాలయంలోని శివలింగం భూగర్భము నుండి ఆవిర్భవించింది. కామాక్షీదేవి విగ్రహము మాత్రము ప్రతిష్ఠించింది. సంవత్సరం పొడుగునా ఈ క్షేత్రానికి భక్తులు సందర్శిస్తుంటారు. మహాశివరాత్రి పర్వదినం నాడు మాత్రం ఇక్కడ విశేషమైన ప్రత్యేక పూజలు జరుగుతుంటాయి. ఆ రోజు లక్షలాది భక్తులు ఈ దివ్యక్షేత్రాన్ని దర్శించి తరిస్తారు. దుష్టగ్రహాలు సోకినవారు, సంతానం కోసం పరితపించేవారు శివరాత్రి నాడు కోనేటిలో మునిగి తడిగుడ్డలతో ఆలయ ప్రాంగణంలో సాష్టాంగంగా పడి శివనామోచ్చరణ చేస్తూవుంటారు. దీర్ఘరోగాలతో బాధపడేవారు 40 రోజులపాటు కోనేటిలో స్నానమాచరించి రెండు పూటలా శివుని సేవిస్తూ వుంటారు. కోనేటికి ఒక వైపున నందీశ్వరుని విగ్రహం ఉంది.
మొగిలి (గ్రామం)
బంగారుపాలెం చిత్తూరు శ్రీకాళహస్తి బంగారుపాళ్యం